ประกาศคณะกรรมการควบคุมการขนส่งทางบกประจำจังหวัดนนทบุรี ฉบับที่ 78 (พ.ศ. 2553) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 จังหวัดนนทบุรี สายที่ 1053 นนทบุรี-หมู่บ้านเมืองทองธานี 3 เป็น นนทบุรี-วัดสาลีโขภิตาราม

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดนนทบุรี
ฉบับที่
๗๘ (พ.ศ. ๒๕๕๓)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ จังหวัดนนทบุรี สายที่ ๑๐๕๓ นนทบุรี-หมู่บ้านเมืองทองธานี ๓
เป็น
นนทบุรี-วัดสาลีโขภิตาราม[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดนนทบุรี
ฉบับที่ ๔๙ (พ.ศ. ๒๕๓๙) ลงวันที่ ๒๕ มีนาคม ๒๕๓๙
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดนนทบุรี สายที่ ๑๐๕๓ นนทบุรี-หมู่บ้านเวชคาม เป็น นนทบุรี-หมู่บ้านเมืองทองธานี
๓ นั้น

คณะกรรมการควบคุมการขนส่งทางบกประจำจังหวัดนนทบุรีได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดนนทบุรี
ในการประชุมครั้งที่ ๑/๒๕๕๑ เมื่อวันที่ ๘ กรกฎาคม ๒๕๕๑
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๒๐/๒๕๕๒ เมื่อวันที่ ๒๗ ตุลาคม ๒๕๕๒ ให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๔ จังหวัดนนทบุรี สายที่ ๑๐๕๓ นนทบุรี-หมู่บ้านเมืองทองธานี
๓ เป็น นนทบุรี-วัดสาลีโขภิตาราม โดยให้ใช้รายละเอียดเส้นทาง ดังนี้ คือ

สายที่ ๑๐๕๓ นนทบุรี-วัดสาลีโขภิตาราม
เริ่มต้นจากสถานที่จอดรถโดยสารประจำทางจังหวัดนนทบุรี
(บริเวณสถานีตำรวจภูธรเมืองนนทบุรี) ไปตามถนนนนทบุรี ถึงสี่แยกเชิงสะพานพระนั่งเกล้า
แยกขวาไปตามถนนรัตนาธิเบศร์ ผ่านศาลากลางจังหวัดนนทบุรี แยกซ้ายไปตามถนนติวานนท์
ผ่านโรงพยาบาลโรคทรวงอก สามแยกสนามบินน้ำ ถึงแยกถนนสามัคคี แยกขวาไปตามถนนสามัคคี
ผ่านหมู่บ้านประชานิเวศน์ ๓ หมู่บ้านประชานิเวศน์ ๒ ถึงแยกถนนประชาชื่น แยกซ้ายไปตามถนนประชาชื่น
ผ่านหน้าหมู่บ้านเวชคาม ถึงแยกถนนแจ้งวัฒนะ แยกซ้ายไปตามถนนแจ้งวัฒนะ
ผ่านห้าแยกปากเกร็ด ข้ามสะพานพระราม ๔ ไปสุดเส้นทาง ณ
สถานที่จอดรถโดยสารประจำทางวัดสาลีโขภิตาราม


ประกาศ
ณ วันที่ ๒๘ มกราคม พ.ศ. ๒๕๕๓
วิเชียร
พุฒิวิญญู
ผู้ว่าราชการจังหวัดนนทบุรี
ประธานคณะกรรมการควบคุมการขนส่งทางบก
ประจำจังหวัดนนทบุรี
















ปริยานุช/ผู้จัดทำ
๒๒
มิถุนายน ๒๕๕๓

นันท์นภัสร์/ตรวจ
๒๒
มิถุนายน ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๙๑ ง/หน้า ๒๖๗/๑๗ มิถุนายน ๒๕๕๓